Handlingsplan for Norsk Islandshestforening 2020 – 2024

**Revisjon 5**

# **Visjon**: Sammen om islandshest – Sammen for livet

Visjonen er hva NIHF ønsker å oppnå nå og i framtiden.

Alt vi gjør er koblet til islandshestenes unike og gode egenskaper. Aktiviteter med islandshest samler familier og skaper vennskap med islandshestinteresserte på tvers av så vel regioner som land. Aktivitetene og sporten har ingen aldersgrense, og kan gi livslang deltakelse.

# **Verdier**: Inkludert, aktiv, synlig

Verdiene skal prege alt arbeid i NIHF.

Det skal være en lav terskel for å bli med i islandshestmiljøet og for å bli værende der. Videreutvikle tiltak for rekruttering, aktivisering og inkludering. Vi vil legge til rette for at alle skal ha glede av våre aktiviteter.

Vi er stolte av vår hest. Vi vil at det vi gjør skal føre til mer engasjement for islandshesten. Vi mener at aktiviteter med islandshest kan gi en god utvikling i alle lokalsamfunn, fremme fysisk/psykisk helse og vi ønsker å synliggjøre aktivitetene våre for alle.

# **Hovedmål 2020 – 2024**: To hundre flere medlemmer, gjennom aktivitet, kvalitet og fellesskap

Det strategiske hovedmålet for NIHF de neste fire år er vekst.

Vi er overbevist om at våre aktiviteter har potensial til å nå ut til langt flere. Mye avhenger av oss selv, og NIHFs arbeid de neste årene skal bidra til å realisere dette potensialet. Medlemsvekst vil også styrke økonomien til både lokallagene og foreningen, og slik senke terskelen ytterligere for å delta i våre aktiviteter.

## **Delmål 1**: Få flere til å delta på alle NIHFs arrangement

Økt deltagelse på NIHFs mange arrangementer vil bidra til vekst for både lokallag og forening. NIHF ønsker økt deltagelse både i aktiviteter som organiseres av NIHF nasjonalt og i aktiviteter som organiseres av lokallagene. Tiltakene i denne planen er imidlertid særlig rettet mot å skape vekst i arrangementer som NIHF nasjonalt har et ansvar for, slik som Pinsestevnet, Fjellfestivalen, NIHF-CUP/Camp, utdanningstilbud, avlsvisninger, seminarer, Lokallagsmøtet og Årsmøtet.

I den neste fireårsperioden skal vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Synliggjøre våre arrangementer mer gjennom bedre informasjonsflyt, bruk av sosiale medier og hjemmeside | Styret og lokallag | 2021 |
| Styrke planleggingen av avlsutstillinger med god informasjon til utstillere og publikum. | Avlsutvalget |  |
| Oppfordre arrangører til å legge ut aktiviteter tidlig, gjerne med «early bird» tilbud | Styret / arrangører | 2021 |
| Oppfordre lokallag til å organisere fellestransporter der det er aktuelt | Styret / lokallagene | 2021 |
| Øke aktiviteten for Gædingakeppni med stevnestruktur, Norgescup, og vurdere felles NM i sport og gædinga | Sportsutvalget | 2022 |
| Arbeide for å endre aldersinndelingen i FEIF | Sportsutvalget + BUF | 2023 |
| Oppfordring til etablering av ungdomsgrupper som driftes av ungdomsrepresentanter i lokallagene  Det er påkrevd med en ungdomsrepresentant i NIF sin lovnorm som gjelder for klubbene | Styret / BUB | 2023 |
| Kartlegge alle rideskoler med islandshest og støtte dem gjennom reklame / markedsføring på hjemmesiden | Styret | 2020  Kontinuerlig |
| Lage en nasjonal rideskolekonkurranse | Styret / BUF | 2022 |
| Samle informasjonen og kommunikasjon under www.nihf.no og felles NIHF Facebook. | Avlsutvalget /org.sekretær /hjemmesideansv | 2020 |
| Etablere NIHF-leir de årene det ikke er NIHF-cup | BUF | 2022 |

## **Delmål 2**: Være en inkluderende organisasjon

Vi ønsker å være en inkluderende organisasjon med åpenhet for et bredt utvalg av aktiviteter, ha fokus på mangfold, idrett innenfor trygge rammer og rideglede for alle. Vi ønsker å være en organisasjon som alltid er åpen for nye ideer og konstruktive innspill

I den neste fireårsperioden vil vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Styrke samarbeidet mellom lokallag, utvalgene, styret, relevante organisasjoner og samarbeidspartnere. | Styret / alle utvalg | Kontinuerlig |
| Etablere og organisere en fadderordning for nye medlemmer / nye deltagere på arrangement | BUF | 2022 |
| Oppfordre lokallag til å sende ut velkomst mail til alle nye medlemmer | Styret / Lokallagene | 2022 |
|  |  |  |
| Utarbeide introduksjonskurs / foreldremøte til bruk i lokallagene («Velkommen til oss») | BUF | 2022 |
| Oppfordre klubbene til å benytte seg av Norges Idrettsforbund (NIF) sine kurs i klubbutvikling | Styret / Org.sekretær | 2020 |

## **Delmål 3**: Mer kunnskapsbasert informasjon, internt og eksternt

God og lett tilgjengelig informasjon om aktivitet, hestehold og organisasjon er viktig for å skape gode rammer for all aktivitet. NIHF har betydelig kunnskap om hva som vil gi gode opplevelser med islandshest. NIHF organiserer landets fremste ressurspersoner innen alle aspekter av islandshestesporten og tar aktivt del i kunnskapsutveklingen med den internasjonale islandshesteorganisasjonen FEIF. Vi ønsker både å styrke formidlingen av denne kunnskapen ut til egen organisasjon, og å utvikle effektive kunnskapsdeling fra ressurspersoner til NIHF sentralt, samt mellom ulike organisasjonsledd.

NIHF ønsker å bli bedre til å formilde kunnskap om våre aktiviteter og organisasjon til samfunnet forøvrig.

I den neste fireårsperioden vil vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Etablere en «ressursbank», bestående av mennesker med god kunnskap på ulike felt. Ressursbanken er åpen for kontakt fra medlemmer som ønsker råd på ulike områder | Styret  Org.sekretær | 2024 |
| Øke informasjonen om NIHFs hestekunnskapskurs | DU | 2023 |
| Legge til rette for at aktiviteter primært markedsføres på NIHF.no, med tydelig og god informasjon | Styret / Arrangør | Kontinuerlig |
| Spre informasjon om den nye avlsplanen og innhold på Facebook, hjemmeside, møter og avlsseminarer | Avlsutvalget | 2020 |
| Jobbe for at speaker leser opplysninger om mor og far til hesten som er på banen under uttakning til sportskonkurranse | Avlsutvalget, sportsutvalget og stevnearrangør | 2020 |
| Kurs i bruk av World Fengur, og informasjon om krav og regelverk som Mattilsynet har til hesteeiere | Stambokfører | 2020 |
| Oppdatere og vedlikeholde en god oversikt over hvordan komme i kontakt med hvert enkelt lokallag | Organisasjonsansvarlig | 2020 |

## **Delmål 4**: Beste nasjon i nordisk mesterskap og VM

NIHF har landslag innen sport, avl og gædingakeppni. Landslagene leverer resultater på svært høyt nivå og har et enda større potensial. NIHF vil bidra til å realisere dette og har som mål om at vi i løpet av neste fire år blir beste nasjon i nordisk mesterskap og i VM.

I den neste fireårsperioden vil vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Sikre at landslagene opptrer samlet – som et team | Sportsutvalget | 2021 |
| Benytte seg bedre av egen kompetanse innad i landslagene | Sportsutvalget | 2021 |
| Sikre en tydelig og faglig sterk landslagsledelse – coach | Sportsutvalget, DU | Oppnådd 2020 |
| Arbeidet for at norske tilskuere sitter samlet på tribunen ved internasjonale mesterskap | Styret |  |
| Arbeide for stabile og større sponsoravtaler til NIHF enn i dag | Styret / Øystein Thoresen |  |
| Fremme kunnskap og bevissthet rundt antidoping gjennom et eget seminar for elitelaget og rekruttlaget. | Sportsutvalget / Landslagsledelsen | 2020 |
| Fremme kunnskap og bevissthet rundt regelverket for beslagskontroll gjennom eget seminar for elitelag og rekruttlag. | Sportsutvalget / Landslagsledelsen. | 2020 |
| Benytte medlemmene på elitelaget til å få inntekter til landslaget gjennom å arrangere clinic, kurs, teoriøkter og lignende. Undervisningen skal utføres av godkjent instruktør | Sportsutvalget / Landslagsledelsen. | 2021 |

## **Delmål 5**: Profesjonelle dommere. Profesjonelle instruktører

Gode dommere er avgjørende for vellykkede konkurranser. Gode instruktører er avgjørende for god opplæring og trening. NIHF legger vekt på at gode dommere og instruktører er profesjonelle i sine gjerninger og holdninger. Profesjonelle dommere og instruktører har gjennomført kvalifiserende utdanning, og de er seriøse og upartiske.

NHIF har utdannet mange profesjonelle dommere og instruktører og vil fortsette med det. Det er viktig at disse blir brukt aktivt, slik at de kan holde seg oppdatert, utvikle seg videre og sikre fortsatt gode konkurranser og instruksjoner.

I den neste fireårsperioden vil vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Oppfordre lokallag / privatpersoner om å bruke utdannede instruktører | DU | Kontinuerlig |
| Innføre bruk av utdannede instruktører som kriterium for årets lokallag | Styret | 2020 |
| Videreføre organisering av kurs, seminarer og videreutdanning, nasjonalt og internasjonalt | DU | Kontinuerlig |
| Bevisstgjøre verdien av etikk og medmenneskelig kompetanse som en del av dommer- og instruktørutdanningen | DU | Årlig på seminar |
| Utvikle etiske retningslinjer både for alle med instruktør og dommeroppgaver. | DU | 2020 |

|  |  |  |
| --- | --- | --- |
| Utdanne avlsvisningsryttere | FEIF og Avls-utvalget i Norge | 2022 |

|  |  |  |
| --- | --- | --- |
| Utarbeide nye avlskurs | DU/Avlsutvalget | 2024 |
| Styrke markedsføringen av utdannede instruktører | DU | 2023 |

## **Delmål 6**: Videreføre godt avlsarbeid. Flere viste hester

Islandshestens unike egenskaper er avgjørende for utviklingen av islandshestesportens eksistens. For NIHF er det derfor av avgjørende betydning at det norske avlsarbeidet vedlikeholder og videreutvikler islandshesten egenskaper.

NIHF vil styrke det norske avlsarbeidet ved at flere hester deltar på avlsutstillinger og ved å arrangere flere unghestvisninger.

I den neste fireårsperioden vil vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Gjennomføre årlige avlsseminar i Norsk Islandshestforening | Avlsutvalget / styret | Kontinuerlig |
| Revidere mandat og følge opp Årshjulet for Avlsutvalget og utarbeide arbeidsbeskrivelse for visninger | Avlsutvalget | 2021 |
| Utarbeide kontrakt mellom NIHF og lokallag som avklarer økonomi og ansvarsfordeling for avlsvisning. | Avlsutvalget | 2020 |
| Utarbeide kriterier for premiering av norskfødte hester på konkurransebanen | Avlsutvalget | 2022 |
| Etablere en ordning hvor bruk av visningsrytter under 25 år fører til redusert påmeldingsavgift | Avlsutvalget | 2022 |
| Utdanne avlsvisningsryttere | FEIF og Avlsutvalget i Norge | 2022 |
| Lage et oversiktlig og forståelig program for avlsvisningen | Avlsutvalget | 2021 |

## **Delmål 7**: Bistå lokallag for flere anlegg

Anlegg er nødvendig for å utøve islandshestesport. Norge har mange anlegg, men anlegg kan bli borte og det vil alltid være behov for nye, tilpasset lokallagenes behov.

Sikre at anlegg er tilgjengelige for lokallagenes medlemmer er lokallagenes ansvar, men NIHF vil bistå lokallag som ønsker å utvikle nye anlegg. **Bistand kan ikke være av økonomisk art, men i form av praktisk rådgivning.**

I den neste fireårsperioden vil vi:

|  |  |  |
| --- | --- | --- |
| **Tiltak** | **Hvem** | **Oppnådd innen** |
| Legge opp til informasjonsdeling mellom lokallagene om anleggsutvikling | Styret / Org.sekretær | 2021 |
| Etablere en ressursbank med informasjon om hvordan opparbeide bane / stall | Styret / Org.sekretær | 2022 |
| Jobbe sammen med ulike relevante myndigheter om å legge til rette for turridning og merking av ridestier i sammenhengende naturområder | Styret / Org.sekretær | 2024 |